ELŐTERJESZTÉS

Szombathely Megyei Jogú Város Közgyűlésének 2016. januárjában megtartandó ülésére

Tisztelt Szombathely Megyei Jogú Város Közgyűlése!

A Szombathelyi Távhőszolgáltató Kft. képviseletében Szombathely Megyei Jogú Város Közgyűlésének ülésére az alábbiakat terjesztjük elő:

**A Szombathelyi Távhőszolgáltató Kft. társasági szerződésének 30. számú módosítására javaslat**

A Szombathelyi Távhőszolgáltató Kft. társasági szerződésének 30. számú módosítását a gyakorlatban előforduló feladatok rugalmasabb megoldása érdekében (taggal kötött szerződések esetében) a társaság szokásos tevékenysége fogalmának kiterjesztése tette szükségessé. A tárasági szerződés 7.4.26. és 12.1. pontjaiban pontosításra került, hogy a cégjegyzékben rögzített tevékenységi körökről van szó, hiszen a tevékenységi körök változását nem kell kötelezően feltűntetni a társasági szerződésben, csupán a cégnyilvántartásban. Mindezeken túl a társasági szerződés kiegészítésre került a gyakorlatban folytatott tevékenységeket tartalmazó három tevékenységi körrel is. A módosítással egységes szerkezetbe foglalt társasági szerződés az előterjesztés 1. számú mellékletét képezi.

A **Szombathelyi Távhőszolgáltató Kft. Felügyelő Bizottsága** 63/2015. (11.30.) számú határozatában az alábbiakról döntött:

A Felügyelő bizottsági a taggyűlés számára elfogadásra javasolja a Szombathelyi Távhőszolgáltató Kft. Társasági szerződésének 30. számú módosítással egységes szerkezetbe foglalt szövegét.

A **SZOVA Zrt. Felügyelő Bizottsága** 33/2015. (XII.02) FEB határozatában az alábbiakról döntött:

A SZOVA Zrt. Felügyelő Bizottsága a Szombathelyi Távhőszolgáltató Kft. 30. számú módosítással egységes szerkezetű társasági szerződését megtárgyalta, és azt egyhangúlag elfogadásra javasolja Szombathely Megyei Jogú Város Közgyűlése számára.

A **SZOVA Zrt. Igazgatósága** 60/2015. (XII.02) FEB határozatában az alábbiakról döntött:

A SZOVA Zrt. Igazgatósága a Szombathelyi Távhőszolgáltató Kft. 30. számú módosítással egységes szerkezetű társasági szerződését egyhangúlag elfogadásra javasolja Szombathely Megyei Jogú Város Közgyűlése számára.

**Kérjük Szombathely Megyei Jogú Város Közgyűlését, hogy a módosítással egységes szerkezetű társasági szerződést jóváhagyni és a taggyűlés számára elfogadásra javasolni szíveskedjék!**

Szombathelyen, 2016. január hó 15. napján

Kovács Márta

ügyvezető igazgató